title: 2008/824/ЕО: Решение на Комисията от 22 октомври 2008 година за създаване на Европейска група за клъстерна политика

text:
               30.10.2008

               BG

               Официален вестник на Европейския съюз

               L 288/7

      РЕШЕНИЕ НА КОМИСИЯТА

   от 22 октомври 2008 година
   за създаване на Европейска група за клъстерна политика
   (2008/824/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като има предвид, че:

               (1)

               По силата на член 157 от Договора, на Общността и на държавите-членки е възложена задачата да гарантират съществуването на условията, необходими за конкурентоспособността на промишлеността в Общността, както и да подпомагат по-доброто използване на промишления потенциал на политиката на иновации, научни изследвания и технологично развитие.

               (2)

               В член 13 от Решение № 1639/2006/ЕО на Европейския парламент и на Съвета от 24 октомври 2006 година за създаване на Рамкова програма за конкурентоспособност и иновации (2007—2013 г.) (1) се призовава за действия, насочени към засилване на секторно специфичните иновации, групиране, иновационни мрежи, публично-частни сътрудничества в областта на иновацията и сътрудничество с международни организации, и използването на иновационен мениджмънт.

               (3)

               В съобщението си „Прилагане на знанията в практиката: широкообхватна иновационна стратегия за ЕС“ (2) Комисията признава важната роля на клъстерите за конкурентоспособността и иновациите като средства за сближаване на бизнеса, изследователската дейност и ресурсите, предоставяйки по по-бърз начин знания на пазара, и призовава за насочване към стратегическа политика и сътрудничество.

               (4)

               В заключенията си от 4 декември 2006 г. Съветът за конкурентоспособност определи клъстерите като един от деветте стратегически приоритета за прилагането на широкообхватна европейска иновационна стратегия.

               (5)

               В заключенията си от 13 и 14 март 2008 г. Европейският съвет подчерта, че рамковите условия за иновациите следва да бъдат координирани по-добре, включително и чрез подобряване на връзките между науката и промишлеността и чрез клъстери за иновации на световно равнище и разработването на регионални клъстери и мрежи.

               (6)

               С Меморандума за европейските клъстери, представен на Конференцията на председателството на ЕС „Иновации и клъстери“, проведена на 22 и 23 януари 2008 г. в Стокхолм, и подписан от над 70 национални и регионални органи и агенции, се отбелязва важна стъпка за по-нататъшното поощряване на развитието на клъстерите.

               (7)

               Европейският алианс на клъстерите, който в момента обединява над 70 партньорски организации от цяла Европа, бе първата стъпка към сътрудничество в областта на клъстерната политика в ЕС.

               (8)

               В становището си относно клъстерите и клъстерната политика, прието на 19 юни 2008 г., Комитетът на регионите призовава за създаването на група на високо равнище от експерти в областта на клъстерите, която да служи като основа за обсъждането на прилагането на обща стратегическа рамка за клъстерите.

               (9)

               В съобщението на Комисията „Към европейски клъстери на световно равнище в Европейския съюз: в изпълнение на широкообхватната иновационна стратегия“ (3) създаването на Европейска група за клъстерна политика се определя като важна стъпка на програмата за политика в подкрепа на клъстерите на световно равнище в ЕС.

               (10)

               Следователно необходимо е да се създаде Европейска група за клъстерна политика и да се определят задачите и структурата ѝ.

               (11)

               С оглед на постигането на гореспоменатите цели Комисията се основава на приноса на създатели на политики и експерти в областта на разработването на клъстери.

               (12)

               Европейска група за клъстерна политика следва да предоставя информация за клъстерните политики с оглед на по-задълбоченото изследване на възможността за съдействие на държавите-членки при оказването им на подкрепа на зараждащите се клъстери на световно равнище в ЕС.

               (13)

               Европейска група за клъстерна политика следва да бъде съставена от високопоставени членове с опит и компетенции в областта на конкурентоспособността и иновационните политики и с много добро разбиране за ролята и функцията на клъстерите в икономическото развитие.

               (14)

               Следва да бъдат предвидени правила за оповестяване на информация от страна на членовете на Европейската група за клъстерна политика, без да се накърняват правилата относно сигурността, изложени в приложението към Решение на Комисията 2001/844/ЕО, ЕОВС, Евратом (4).

               (15)

               Личните данни на членовете на Европейската група за клъстерна политика следва да се обработват в съответствие с Регламент (ЕО) № 45/2001 на Европейския парламент и на Съвета от 18 декември 2000 година относно защитата на лицата по отношение на обработката на лични данни от институции и органи на Общността и за свободното движение на такива данни (5).

               (16)

               Целесъобразно е да се определи период за прилагането на настоящото решение. Комисията ще разгледа своевременно възможността за удължаване на срока,

         РЕШИ:
   Член 1
   Европейската група за клъстерна политика
   С настоящото Комисията създава Европейската група за клъстерна политика, наричана по-долу „групата“.
   Член 2
   Задачи
   Групата има следните задачи:

               а)

               да подобри разбирането на Комисията и на държавите-членки за разработването на модерни политики в подкрепа на отличното качество на клъстерите;

               б)

               да набелязва и задълбочено да анализира успешните и неуспешните практики в подкрепа на клъстерите, както и да отправя препоръки за това как по-добре да се формулират клъстерните политики в Общността;

               в)

               да оценява международните тенденции при разработването на клъстери и да определя бъдещите предизвикателства за клъстерните политики в отговор на глобализацията;

               г)

               да проучва какви са средствата за премахване на съществуващите пречки пред транснационалното сътрудничество в областта на клъстерите;

               д)

               да анализира възможностите за допълване сред основните политики и финансови инструменти на равнището на Общността, които са в подкрепа на клъстерите, да прави заключения и да формулира препоръки;

               е)

               да поддържа връзка с Европейския алианс на клъстерите и когато е необходимо — с други инициативи в подкрепа на клъстерите и клъстерните политики, и да се учи от практическия им опит;

               ж)

               да провежда максимум до три проучвателни посещения в рамките на мандата на членовете си с цел обмяна на международен опит;

               з)

               да сътрудничи с цел информиране на обществото за водените дискусии и общи заключения;

               и)

               да предава на Комисията междинен доклад девет месеца след съставянето си и окончателен доклад в края на мандата си, в който се отразява напредъкът по поставените задачи и препоръките. Окончателният доклад се прави публично достояние.

         Председателят участва в организираните по тези въпроси конференции и прояви, като представя основните заключения на групата.
   Член 3
   Членове — назначаване
   1.   Членовете на групата се назначават от Комисията сред високопоставените специалисти, притежаващи компетенции във връзка със задачите по член 2, които са се отзовали на поканата за подаване на кандидатури. Представителят на Комисията може да поиска от експерти или наблюдатели със специфична компетенция по тема от дневния ред да участват в дебатите на групата, когато е целесъобразно.
   2.   Групата е съставена от максимум 20 членове.
   3.   Членовете на групата се назначават за мандат от 18 месеца.
   4.   Членовете се назначават на базата на личните си компетенции и консултират Комисията независимо от външно влияние.
   5.   Членовете на групата изпълняват функциите си до края на мандата си или докато им бъде избран заместник.
   6.   Членовете, които вече не са способни ефективно да участват в обсъжданията на групата, които подадат оставка или не отговарят на условията, определени в параграф 4 от настоящия член или в член 287 от Договора, могат да бъдат заместени за остатъка от мандата им.
   7.   Членовете, назначени на базата на личните си компетенции, подписват всяка година документ, че ще действат в обществен интерес, както и декларация, в която отразяват липсата или наличието на интерес, който би могъл да накърни тяхната обективност.
   8.   Имената на членовете, назначени на базата на личните им компетенции, се публикуват на интернет сайта на ГД „Предприятия и промишленост“ и в серия C на Официален вестник на Европейския съюз. Имената на членовете се събират, обработват и публикуват в съответствие с Регламент (ЕО) № 45/2001.
   Член 4
   Функциониране
   1.   Комисията назначава председател на групата.
   2.   Информацията, получена при участие в обсъжданията на групата, не може да бъде разгласявана, ако Комисията смята, че тя е свързана с въпроси от поверителен характер, без това да накърнява правилата относно сигурността, изложени в приложението към Решение на Комисията 2001/844/ЕО, ЕОВС, Евратом.
   3.   Обикновено групата заседава в помещенията на Комисията в съответствие с процедурите и графика, установен от нея. Комисията обезпечава секретарското обслужване на групата. Заинтересованите служители на Комисията могат да присъстват на заседанията на групата.
   4.   Групата приема свой процедурен правилник въз основа на стандартните процедурни правилници, приети от Комисията.
   5.   Комисията може да публикува или да предостави в Интернет на оригиналния език на даден документ всяко резюме, заключение или част от заключение, или работен документ на групата.
   Член 5
   Разходи за срещите
   Разходите за пътуване и, ако е необходимо, за престой на членовете на групата във връзка с дейността на групата се поемат от Комисията съгласно нейните правила за възстановяване на разходите на външни експерти.
   Членовете на групата не получават възнаграждение за предоставените от тях услуги.
   Разноските за заседанията се възстановяват в границите на годишния бюджет, определен за групата от съответните служби на Комисията.
   Член 6
   Изтичане на срока на действие
   Срокът на действие на решението изтича на 30 юни 2011 г.

      Съставено в Брюксел на 22 октомври 2008 година.

            За Комисията

         Günter VERHEUGEN

            Заместник-председател

      (1)  ОВ L 310, 9.11.2006 г., стр. 15.

      (2)  COM(2006) 502 окончателен, 13.9.2006 г.

      (3)  COM(2008) 652, 17.10.2008 г.

      (4)  ОВ L 317, 3.12.2001 г., стр. 1.

      (5)  ОВ L 8, 12.1.2001 г., стр. 1.

      ПРИЛОЖЕНИЕ
      Европейска група за клъстерна политика
      ОБЩИ УСЛОВИЯ
      1.   Контекст
      През декември 2006 г. бе създадена „Консултативна група на високо равнище в областта на клъстерите“ в рамките на инициативата Europe INNOVA с основна цел да направлява дискусиите за клъстерната политика в Европа и да разработи програма с общи дейности, които ще укрепват транснационалното сътрудничество. Групата изигра водещата роля при изготвянето на Меморандума за европейските клъстери (1), представен на Конференцията на председателството на ЕС „Иновации и клъстери“, проведена на 22 и 23 януари 2008 г. в Стокхолм, и подписан от над 70 национални и регионални органи и агенции.
      В съобщението „Към клъстери на световно равнище в Европейския съюз: в изпълнение на широкообхватната иновационна стратегия“ (2), прието на 17.10.2008 г., се предвижда създаването на Европейска група за клъстерна политика, която да помогне на държавите-членки да придобият по-стратегическо виждане, за да достигнат критична маса и отлично качество на световно равнище. Тази група ще заеме мястото на настоящата „Консултативна група на високо равнище в областта на клъстерите“, като ще насочи общественото внимание към нея и ще направи присъствието ѝ по-осезаемо.
      2.   Мандат на европейската група за клъстерна политика
      Обхватът и целите на Европейската група за клъстерна политика e да предоставя информация за клъстерните политики с оглед на по-задълбоченото изследване на възможността за съдействие на държавите-членки при оказването им на подкрепа на зараждащите се клъстери на световно равнище в ЕС.
      Задачите на групата са:

                  —

                  да подобри разбирането на Комисията и на държавите-членки за разработването на модерни политики в подкрепа на отличното качество на клъстерите;

                  —

                  да набелязва и задълбочено да анализира успешните и неуспешните практики в подкрепа на клъстерите, както и да отправя препоръки за това как по-добре да се формулират клъстерните политики в Общността;

                  —

                  да оценява международните тенденции при разработването на клъстери и да определя бъдещите предизвикателства за клъстерните политики в отговор на глобализацията;

                  —

                  да проучва какви са средствата за премахване на съществуващите пречки пред транснационалното сътрудничество в областта на клъстерите;

                  —

                  да анализира възможностите за допълване сред основните политики и финансови инструменти на равнището на Общността, които са в подкрепа на клъстерите, да прави заключения и препоръки;

                  —

                  да поддържа връзка с Европейския алианс на клъстерите и когато е необходимо — с други инициативи в подкрепа на клъстерите и клъстерните политики, и да се учи от практическия им опит;

                  —

                  да провежда максимум до три проучвателни посещения в рамките на мандата на членовете си с цел обмяна на международен опит;

                  —

                  да сътрудничи с цел информиране на обществото за водените дискусии и общи заключения;

                  —

                  да предава на Комисията междинен доклад девет месеца след съставянето си и окончателен доклад в края на мандата си, в който се отразява напредъкът по поставените задачи и препоръките. Окончателният доклад се прави публично достояние.

            Председателят участва в организираните по тези въпроси конференции и прояви, като представя основните заключения на групата. Няма да се счита, че докладите отразяват гледните точки на службите на Комисията.
      3.   Състав и функциониране
      3.1.   Състав
      Европейската група за клъстерна политика ще бъде съставена от най-много 20 високопоставени членове с опит и компетенции в областта на конкурентоспособността и иновационните политики. Групата включва членове, които представляват високопоставени отговорни политически фактори, представители на бизнеса и изследователската дейност, и на висшите учебни заведения.
      Представители на европейските институции могат да участват в заседанията и в дейностите на групата като наблюдатели.
      3.2.   Покана за представяне на кандидатури
      Групата ще бъде създадена след процедура по открита покана за представяне на кандидатури, в която се подава мотивирано заявление, отразяващо причините за интереса към участие в групата. При подбора на експертите ще бъдат взети предвид следните критерии:

                  —

                  Членовете трябва да имат изключителни експертни познания и опит в областта на конкурентоспособността и иновационните политики на регионално, национално и общностно равнище и следва да познават много добре ролята на клъстерите за икономическото развитие с цел гарантиране на това, че направеният анализ и препоръки са изпълними и отговарят на институционалната и правна рамка на ЕС.

                  —

                  Членовете трябва да имат богат професионален опит в сферата на европейските въпроси и в международна среда.

                  —

                  Членовете трябва да владеят много добре писмено и говоримо английски език, така че да могат участват в дискусиите и в изготвянето на докладите.

            Кандидатурите, получени от заинтересованите страни, трябва да бъдат придружени от материали, показващи, че кандидатът отговаря на горепосочените условия.
      Членовете на групата се назначават за мандат от 18 месеца. В случай че даден избран експерт не може да бъде на разположение към момента на създаване на групата или по време на нейното съществуване, Комисията избира подходящ заместник от списъка с подадени допустими кандидатури.
      3.3.   Окончателно определяне на състава на групата
      Комисията ще определи окончателния състав на групата въз основа на предложенията, подадени в отговор на поканата за представяне на кандидатури.
      Комисията ще подбере онези от кандидатите, които в най-пълна степен притежават необходимите експертни познания предвид въпросите, обхванати от мандата на групата, като, наред с други неща, доказани познания от предишния им опит в предлагането или прилагането на решения на тези проблеми в рамките на тяхната администрация, организация майка, асоциация или промишлен сектор.
      Освен това Комисията ще се стреми въз основа на получените кандидатури да осигури широк географски обхват, балансиран състав по отношение на мъжете и жените и добро представителство на различните заинтересовани страни.
      3.4.   Председател
      Комисията ще избере председател, вземайки предвид доколко избраното лице достоверно представлява интересите на основните заинтересовани страни, допринася за определянето/формулирането на вижданията за клъстерната политика по отношение на обхванатите в мандата въпроси и притежава необходимите експертни познания. Комисията назначава председателя за мандат от 18 месеца.
      3.5.   Функциониране
      Предвидени за 4 заседания, които се председателстват от назначения председател. Работата на групата ще се подпомага от секретариат, осигурен от външен изпълнител. Външният изпълнител ще предоставя административно съдействие на групата, в това число организиране на заседания и проучвателни посещения, обезпечаване на вътрешната комуникация и възстановяване на разходите на членовете за пътуване и настаняване. Освен това секретариатът ще отговаря за организирането на окончателната обществена проява, както и за финализирането и оповестяването на окончателния доклад. Информацията, получена чрез участие в дебатите на групата, няма да бъде разкривана, ако Комисията обяви, че е свързана с поверителни въпроси.
      3.6.   Период на действие
      Задачите, поставени на групата, се изпълняват за период от 18 месеца.
      3.7.   Разходи на членовете на групата
      Комисията ще обяви открита обществена поръчка с цел подбор на външен изпълнител, на който ще бъде възложено да предоставя секретарско обслужване на групата и в рамките на този договор за изпълнение да възстановява пътните разходи и разходите за настаняване, направени от членовете на групата във връзка с нейните дейности.

         (1)  Текстът на Меморандума за европейските клъстери може да бъде намерен на адрес: http://www.proinno-europe.eu/NWEV/uploaded_documents/European_Cluster_Memorandum.pdf

         (2)  COM(2008) 652, 17.10.2008 г.


title: 2007/769/ЕО: Решение на Комисията от 16 ноември 2007 година за назначаване на членове на Комитета на старшите инспектори по труда за нов мандат

text:
               29.11.2007

               BG

               Официален вестник на Европейския съюз

               L 311/42

      РЕШЕНИЕ НА КОМИСИЯТА

   от 16 ноември 2007 година
   за назначаване на членове на Комитета на старшите инспектори по труда за нов мандат
   (2007/769/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Решение 95/319/ЕО на Комисията от 12 юли 1995 г. за учредяване на Комитет на старшите инспектори по труда (1), и по-специално член 5 от него,
   като взе предвид списъка на кандидатите, представен от държавите-членки,
   като има предвид, че:

               (1)

               Член 5, параграф 1 от посоченото решение предвижда, че комитетът се състои от двама представители от всяка държава-членка.

               (2)

               Член 5, параграф 2 от посоченото решение предвижда, че членовете на комитета се назначават от Комисията по предложение на държавите-членки.

               (3)

               Член 5, параграф 3 от посоченото решение предвижда, че мандатът на членовете на комитета е три години и че те могат да бъдат преназначавани.

               (4)

               Предишният мандат на комитета изтече на 31 декември 2006 г.

               (5)

               Следователно Комисията трябва да назначи членовете на комитета въз основа на предложенията на държавите-членки за период от три години,

         РЕШИ:
   Член единствен
   1.   Лицата, посочени в приложението към настоящото решение, се назначават за членове на Комитета на старшите инспектори по труда (КСИТ) за период от три години, считано от 1 януари 2007 г. до 31 декември 2009 г.
   2.   Списъкът на членовете ще бъде публикуван за информация в Официален вестник на Европейския съюз.

      Съставено в Брюксел на 16 ноември 2007 година.

            За Комисията

         Vladimír ŠPIDLA

            Член на Комисията

      (1)  ОВ L 188, 9.8.1995 г., стр. 11.

      ПРИЛОЖЕНИЕ

                  БЕЛГИЯ

                  Г-н Karel VAN DAMME
                  Г-н Michel ASEGLIO

                  БЪЛГАРИЯ

                  Г-н Тотю МЛАДЕНОВ
                  Г-н Веселин ВЕСЕЛИНОВ

                  ЧЕШКАТА РЕПУБЛИКА

                  Г-н Rudolf HAHN
                  Г-жа Anežka SIXTOVÁ

                  ДАНИЯ

                  Г-н Jens JENSEN
                  Г-жа Annemarie KNUDSEN

                  ГЕРМАНИЯ

                  Г-н Hans-Jürgen BIENECK
                  Доктор Helmut DEDEN

                  ИРЛАНДИЯ

                  Г-н Michael HENRY
                  Г-н Peter CLAFFEY

                  ЕСТОНИЯ

                  Г-н Herko SUNTS
                  Г-жа Katrin KAARMA

                  ГЪРЦИЯ

                  Г-н Alexandros KARAGEORGIOU
                  Г-жа Ioanna PAPAIOANNOU

                  ИСПАНИЯ

                  Г-н Raimundo ARAGON BOMBIN
                  Г-н Javier VALLEJO SANTAMARIA

                  ФРАНЦИЯ

                  Г-н Jean BESSIERE
                  Г-жа Christiane GIRAUD

                  ИТАЛИЯ

                  Г-н Mario NOTARO
                  Г-н Mariano MARTONE

                  КИПЪР

                  Г-н Leandros NICOLAIDES
                  Г-н Anastasios YIANNAKI

                  ЛАТВИЯ

                  Г-жа Rita ELCE
                  Г-жа Tatjana ZABAROVSKA

                  ЛИТВА

                  Г-н Mindaugas PLUKTAS
                  Г-жа Dalia LEGIENE

                  ЛЮКСЕМБУРГ

                  Г-н Robert HUBERTY
                  Г-н Paul WEBER

                  УНГАРИЯ

                  Г-н István PAPP
                  Г-н János GÁDOR

                  МАЛТА

                  Г-н Mark GAUCI
                  Г-н Vincent ATTARD

                  НИДЕРЛАНДИЯ

                  Г-н Jaap UIJLENBROEK
                  Г-н Peter WEEDA

                  АВСТРИЯ

                  Г-жа Eva-Elisabeth SZYMANSKI
                  Г-жа Gertrud BREINDL

                  ПОЛША

                  Г-жа Bozena BORYS-SZOPA
                  Г-н Roman GIEDROJĆ

                  ПОРТУГАЛИЯ

                  Г-н Paulo MORGADO DE CARVALHO
                  Г-н Manuel Joaquim FERREIRA MADURO ROXO

                  РУМЪНИЯ

                  Г-жа Mariana BĂSUC
                  Г-жа Silvia TRUFĂȘILĂ

                  СЛОВЕНИЯ

                  Г-н Borut BREZOVAR
                  Г-н Boris RUŽIC

                  СЛОВАКИЯ

                  Г-н Andrej GMITTER
                  Г-жа Jana GIBÓDOVÁ

                  ФИНЛАНДИЯ

                  Г-н Mikko HURMALAINEN
                  Г-н Jaakko ITÄKANNAS

                  ШВЕЦИЯ

                  Г-н Bernt NILSSON
                  Г-н Bertil REMAEUS

                  ОБЕДИНЕНО КРАЛСТВО

                  Г-н Justin MC CRACKEN
                  Г-жа Sandra CALDWELL


title: 2011/568/ЕС: Решение на Европейския парламент от 10 май 2011 година относно освобождаването от отговорност във връзка с изпълнението на бюджета на Европейския център за развитие на професионалното обучение за финансовата 2009 година

text:
               27.9.2011

               BG

               Официален вестник на Европейския съюз

               L 250/130

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2011 година
   относно освобождаването от отговорност във връзка с изпълнението на бюджета на Европейския център за развитие на професионалното обучение за финансовата 2009 година
   (2011/568/ЕС)
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Европейския център за развитие на професионалното обучение за финансовата 2009 година,
   като взе предвид доклада на Сметната палата относно окончателните годишни отчети на Европейския център за развитие на професионалното обучение за финансовата 2009 година, придружен от отговорите на Центъра (1),
   като взе предвид препоръката на Съвета от 15 февруари 2011 г. (5892/2011 — C7-0052/2011),
   като взе предвид член 276 от Договора за ЕО и член 319 от Договора за функционирането на Европейския съюз,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,
   като взе предвид Регламент (ЕИО) № 337/75 на Съвета от 10 февруари 1975 г. за създаване на Европейски център за развитие на професионалното обучение (3), и по-специално член 12а от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,
   като взе предвид член 77 от своя правилник и приложение VI към него,
   като взе предвид доклада на комисията по бюджетен контрол и становището на комисията по заетост и социални въпроси (A7-0106/2011),

               1.

               Освобождава от отговорност директора на Европейския център за развитие на професионалното обучение във връзка с изпълнението на бюджета на Центъра за финансовата 2009 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на директора на Европейския център за развитие на професионалното обучение, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Jerzy BUZEK

            Генерален секретар

         Klaus WELLE

      (1)  ОВ C 338, 14.12.2010 г., стр. 130.

      (2)  ОВ L 248, 16.9.2002 г., стр. 1.

      (3)  ОВ L 39, 13.2.1975 г., стр. 1.

      (4)  ОВ L 357, 31.12.2002 г., стр. 72.
    ---documentbreak---

               27.9.2011

               BG

               Официален вестник на Европейския съюз

               L 250/131

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 10 май 2011 година
   съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейския център за развитие на професионалното обучение за финансовата 2009 година
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Европейския център за развитие на професионалното обучение за финансовата 2009 година,
   като взе предвид доклада на Сметната палата относно окончателните годишни отчети на Европейския център за развитие на професионалното обучение за финансовата 2009 година, придружен от отговорите на Центъра (1),
   като взе предвид препоръката на Съвета от 15 февруари 2011 г. (5892/2011 — C7-0052/2011),
   като взе предвид член 276 от Договора за ЕО и член 319 от Договора за функционирането на Европейския съюз,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,
   като взе предвид Регламент (ЕИО) № 337/75 на Съвета от 10 февруари 1975 г. за създаване на Европейски център за развитие на професионалното обучение (3), и по-специално член 12а от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,
   като взе предвид член 77 от своя правилник и приложение VI към него,
   като взе предвид доклада на комисията по бюджетен контрол и становището на комисията по заетост и социални въпроси (A7-0106/2011),

               A.

               като има предвид декларацията на Сметната палата, че е получила достатъчна увереност, че годишните отчети за финансовата 2009 година са надеждни и че свързаните с тях операции са законосъобразни и редовни,

               Б.

               като има предвид, че на 5 май 2010 г. Парламентът освободи директора на Европейския център за развитие на професионалното обучение от отговорност във връзка с изпълнението на бюджета на Центъра за финансовата 2008 година (5) и в резолюцията, придружаваща решението за освобождаване от отговорност, Парламентът, наред с другото:

                           —

                           обърна внимание на факта, че Центърът отново е пренесъл бюджетни кредити (в размер на 1 400 000 EUR или 25 % от бюджетните кредити за плащания за оперативни разходи);

                           —

                           подчерта, че това положение показва наличието на слабости в планирането и контрола на диференцираните бюджетни кредити за оперативни дейности;

               B.

               като има предвид, че бюджетът на Центъра за 2009 г. възлизаше на 18 530 000 EUR, което представлява увеличение от 1 % в сравнение с финансовата 2008 година,

      Изпълнение

               1.

               Отбелязва потвърждението на Сметната палата, че годишните отчети на Центъра за бюджет в размер на 18 500 000 EUR съответстват на действителното му финансово състояние към 31 декември 2009 г. и че неговата дейност и паричните потоци за тази финансова година са в съответствие с финансовите правила на Центъра.

               2.

               Изразява задоволство, че Сметната палата обяви годишните отчети на Центъра за финансовата 2009 година за законосъобразни и редовни; приветства намерението на Центъра да предостави за 2011 г. диаграми на Гант за всички основни оперативни дейности; припомня на Центъра, че тези диаграми представят в сбита форма времето, което всеки служител посвещава на даден проект, и насърчават използването на подход, ориентиран към постигането на резултати.

               3.

               Поздравява Центъра за въвеждането на система за измерване на изпълнението на дейностите през 2009 г. по отношение на своите средносрочни приоритети за периода 2009—2011 г. и своята годишна работна програма, както и за създаването на рамка от ключови показатели за изпълнението с цел мониторинг на напредъка и измерване на резултатите, последиците и въздействието; счита по-конкретно, че въвеждането на система за измерване на изпълнението на дейностите помага на Центъра да управлява и оценява своето въздействие, ефикасност, ефективност и уместност; освен това счита, че тази система би могла да включва допълнителни подобрения в базирания на дейности бюджет и по-строг мониторинг на бюджетните кредити за плащания, за да се избегнат преносите.

               4.

               Призовава Центъра да представи под формата на таблица, приложена към следващия доклад на Сметната палата, ясна съпоставка между операциите, които са изпълнени през разглежданата година за освобождаване от отговорност, и операциите, които са изпълнени през предходната финансова година, с цел да се даде възможност на органа по освобождаване от отговорност да направи по-добра оценка на резултатите от дейността на Центъра през две последователни години.

               5.

               Изразява интерес относно дейностите на Центъра с Норвегия и Исландия и отбелязва, че е въвел план за привеждане на използването на вноските на Норвегия и Исландия в съответствие с използването на субсидията от ЕС, който следва да бъде изпълнен до 2013 г.

      Човешки ресурси

               6.

               Отбелязва, че Центърът е внесъл промени в своите процедури за набиране на персонал вследствие на забележките, отправени от Сметната палата в нейния доклад за 2009 г., в който призовава Центъра да подобри още повече прозрачността; приветства действащата от юни 2010 г. инициатива на Центъра по отношение на въпросите за писмените изпити и събеседванията преди предварителния подбор.

      Пренасяне на бюджетни кредити

               7.

               Обръща внимание на факта, че Центърът е пренесъл бюджетни кредити (31 % от административните разходи — дял II) и е анулирал бюджетни кредити за плащания (24 % от всички бюджетни кредити за оперативни дейности); съответно призовава Центъра да продължи да подобрява планирането и наблюдението и да спазва принципа за ежегодност в по-голяма степен.

      Управление на бюджета

               8.

               Призовава Центъра да прилага по-ефективно бюджетните принципи на специфичност и прозрачност; отчита, че през юни 2010 г. Центърът информира управителния съвет относно всички прехвърляния за 2009 и 2010 г. и оттогава непрекъснато го информира в тази връзка, както и че изясни разпоредбата за 10-те % в своите нови правила за прилагане на финансовите правила, които бяха приети от управителния съвет през декември 2010 г.

      Вътрешен одит

               9.

               Признава, че Центърът е изпратил на органа по освобождаване от отговорност доклад, изготвен от неговия директор, обобщаващ съдържанието на препоръката на службата за вътрешен одит съгласно член 72, параграф 5 от рамковия Финансов регламент; въпреки това призовава директора на Центъра да предостави конкретна информация относно съдържанието на 15-те препоръки, отправени на 31 декември 2008 г., и новите 14 препоръки, отправени на 31 декември 2009 г., и в двата случая — от службата за вътрешен одит.

               10.

               Приветства Центъра за създаването на онлайн-инструмент за възлагане на обществени поръчки през 2009 г. с цел подобряване на планирането и мониторинга на годишния план за обществените поръчки.

               11.

               Отбелязва, че през 2009 г. Центърът приключи актуализирана процедура за отмяна на бюджетни кредити с цел да се подобри допълнително прозрачността на инвентаризацията на активите; освен това отбелязва, че през същата година Центърът започна да документира основните процеси на контрол; следователно призовава Центъра да информира органа по освобождаване от отговорност за мерките, предприети в тази връзка.

               12.

               Приветства факта, че Центърът е първата агенция, която се подложи доброволно на пилотен одит на етичната рамка през 2009 г.

               13.

               По отношение на други забележки, придружаващи решението за освобождаване от отговорност, които имат хоризонтален характер, се позовава на своята резолюция от 10 май 2011 г. (6) относно резултатите от дейността, финансовото управление и контрола на агенциите.

      (1)  ОВ C 338, 14.12.2010 г., стр. 130.

      (2)  ОВ L 248, 16.9.2002 г., стр. 1.

      (3)  ОВ L 39, 13.2.1975 г., стр. 1.

      (4)  ОВ L 357, 31.12.2002 г., стр. 72.

      (5)  ОВ L 252, 25.9.2010 г., стр. 124.

      (6)  Приети текстове, P7_TA(2011)0163 (вж. страница 269 от настоящия брой на Официален вестник).


title: Решение (ЕС) 2015/1649 на Европейския парламент от 29 април 2015 година относно освобождаването от отговорност във връзка с изпълнението на бюджета на Европейския център за профилактика и контрол върху заболяванията за финансовата 2013 година

text:
               30.9.2015

               BG

               Официален вестник на Европейския съюз

               L 255/212

      РЕШЕНИЕ (ЕС) 2015/1649 НА ЕВРОПЕЙСКИЯ ПАРЛАМЕНТ
      от 29 април 2015 година
      относно освобождаването от отговорност във връзка с изпълнението на бюджета на Европейския център за профилактика и контрол върху заболяванията за финансовата 2013 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Европейския център за профилактика и контрол върху заболяванията за финансовата 2013 година,

                  —

                  като взе предвид доклада на Сметната палата относно годишните отчети на Европейския център за профилактика и контрол върху заболяванията за финансовата 2013 година, придружен от отговорите на Центъра (1),

                  —

                  като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2013 година съгласно член 287 от Договора за функционирането на Европейския съюз,

                  —

                  като взе предвид препоръката на Съвета от 17 февруари 2015 г. относно освобождаването от отговорност на Центъра във връзка с изпълнението на бюджета за финансовата 2013 година (05304/2015 — C8-0054/2015),

                  —

                  като взе предвид член 319 от Договора за функционирането на ЕС,

                  —

                  като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим към общия бюджет на Европейските общности (3),

                  —

                  като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (4), и по-специално член 208 от него,

                  —

                  като взе предвид Регламент (ЕО) № 851/2004 на Европейския парламент и на Съвета от 21 април 2004 г. за създаване на Европейски център за профилактика и контрол върху заболяванията (5), и по-специално член 23 от него,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (6),

                  —

                  като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (7), и по-специално член 108 от него,

                  —

                  като взе предвид член 94 и приложение V към своя правилник,

                  —

                  като взе предвид доклада на комисията по бюджетен контрол и становището на комисията по околна среда, обществено здраве и безопасност на храните (A8-0069/2015),

         1.

            Освобождава от отговорност директора на Европейския център за профилактика и контрол върху заболяванията във връзка с изпълнението на бюджета на Центъра за финансовата 2013 година.

         2.

            Представя своите забележки в резолюцията по-долу.

         3.

            Възлага на своя председател да предаде настоящото решение, както и резолюцията, която е неразделна част от него, на директора на Европейския център за профилактика и контрол върху заболяванията, на Съвета, Комисията и Сметната палата и да осигури публикуването им в Официален вестник на Европейския съюз (серия L).

               Председател

            Martin SCHULZ

               Генерален секретар

            Klaus WELLE

         (1)  ОВ C 442, 10.12.2014 г., стр. 123.

         (2)  Вж. бележка под линия 1.

         (3)  ОВ L 248, 16.9.2002 г., стр. 1.

         (4)  ОВ L 298, 26.10.2012 г., стр. 1.

         (5)  ОВ L 142, 30.4.2004 г., стр. 1.

         (6)  ОВ L 357, 31.12.2002 г., стр. 72.

         (7)  ОВ L 328, 7.12.2013 г., стр. 42.


title: 2012/300/ЕС: Решение на Съвета от 7 юни 2012 година за назначаване на един член от Австрия в Европейския икономически и социален комитет

text:
               12.6.2012

               BG

               Официален вестник на Европейския съюз

               L 151/32

         РЕШЕНИЕ НА СЪВЕТА
   от 7 юни 2012 година
   за назначаване на един член от Австрия в Европейския икономически и социален комитет
   (2012/300/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 302 от него,
   като взе предвид предложението на правителството на Австрия,
   като взе предвид становището на Европейската комисия,
   като има предвид, че:

               (1)

               На 13 септември 2010 г. Съветът прие Решение 2010/570/ЕС, Евратом за назначаване на членовете на Европейския икономически и социален комитет за периода от 21 септември 2010 г. до 20 септември 2015 г. (1)

               (2)

               След изтичането на мандата на г-н Johann KÖLTRINGER се освободи едно място за член на Европейския икономически и социален комитет,

         ПРИЕ НАСТОЯЩОТО РЕШЕНИЕ:
   Член 1
   Назначава се за член на Европейския икономически и социален комитет за остатъка от мандата, а именно до 20 септември 2015 г., д-р Ferdinand MAIER, Generalsekretär des Österreichischen Raiffeisenverbands.
   Член 2
   Настоящото решение влиза в сила в деня на приемането му.

      Съставено в Люксембург на 7 юни 2012 година.

            За Съвета

            Председател

         M. BØDSKOV

      (1)  ОВ L 251, 25.9.2010 г., стр. 8.


title: Решение (ЕС) 2015/1678 на Европейския парламент от 29 април 2015 година относно приключването на сметките на Европейската агенция за оперативното управление на широкомащабни информационни системи в областта на свободата, сигурността и правосъдието за финансовата 2013 година

text:
               30.9.2015

               BG

               Официален вестник на Европейския съюз

               L 255/316

      РЕШЕНИЕ (ЕС) 2015/1678 НА ЕВРОПЕЙСКИЯ ПАРЛАМЕНТ
      от 29 април 2015 година
      относно приключването на сметките на Европейската агенция за оперативното управление на широкомащабни информационни системи в областта на свободата, сигурността и правосъдието за финансовата 2013 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Европейската агенция за оперативното управление на широкомащабни информационни системи в областта на свободата, сигурността и правосъдието за финансовата 2013 година,

                  —

                  като взе предвид доклада на Сметната палата относно годишните отчети на Европейската агенция за оперативното управление на широкомащабни информационни системи в областта на свободата, сигурността и правосъдието за финансовата 2013 година, придружен от отговорите на Агенцията (1),

                  —

                  като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2013 година в съответствие с член 287 от Договора за функционирането на ЕС,

                  —

                  като взе предвид препоръката на Съвета от 17 февруари 2015 г. относно освобождаването от отговорност на Агенцията във връзка с изпълнението на бюджета за финансовата 2013 година (05304/2015 — C8-0054/2015),

                  —

                  като взе предвид член 319 от Договора за функционирането на ЕС,

                  —

                  като взе предвид Регламент (ЕО, Eвратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3),

                  —

                  като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 (4) на Съвета, и по-специално член 208 от него,

                  —

                  като взе предвид Регламент (ЕС) № 1077/2011 на Европейския парламент и на Съвета от 25 октомври 2011 г. за създаване на Европейска агенция за оперативното управление на широкомащабни информационни системи в областта на свободата, сигурността и правосъдието (5), и по-специално член 33 от него,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (6),

                  —

                  като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (7), и по-специално член 108 от него,

                  —

                  като взе предвид член 94 и приложение V към своя правилник,

                  —

                  като взе предвид доклада на комисията по бюджетен контрол и становището на комисията по граждански свободи, правосъдие и вътрешни работи (A8-0099/2015),

         1.

            Констатира, че окончателните годишни отчети на Европейската агенция за оперативното управление на широкомащабни информационни системи в областта на свободата, сигурността и правосъдието са приложени към доклада на Сметната палата.

         2.

            Одобрява приключването на сметките на Европейската агенция за оперативното управление на широкомащабни информационни системи в областта на свободата, сигурността и правосъдието за финансовата 2013 година.

         3.

            Възлага на своя председател да предаде настоящото решение на изпълнителния директор на Европейската агенция за оперативното управление на широкомащабни информационни системи в областта на свободата, сигурността и правосъдието, на Съвета, Комисията и Сметната палата и да осигури публикуването му в Официален вестник на Европейския съюз (серия L).

               Председател

            Martin SCHULZ

               Генерален секретар

            Klaus WELLE

         (1)  ОВ C 442, 10.12.2014 г., стр. 326.

         (2)  Вж. бележка под линия 1.

         (3)  ОВ L 248, 16.9.2002 г., стр. 1.

         (4)  ОВ L 298, 26.10.2012 г., стр. 1.

         (5)  ОВ L 286, 1.11.2011 г., стр. 1.

         (6)  ОВ L 357, 31.12.2002 г., стр. 72.

         (7)  ОВ L 328, 7.12.2013 г., стр. 42.


title: Решение на Съвета от 24 януари 2005 година за изменение на Решение 2004/197/ОВППС за създаване на механизъм за администриране на общите разходи на операциите на Европейския съюз с военни и отбранителни последици ATHENA

text:
Важна правна забележка

|

32005D0068

Официален вестник n° L 027 , 29/01/2005 стр. 0059 - 0060 Официален вестник n° L 159 , 13/06/2006 стр. 0073 - 0074

		20050124Решение на Съветаот 24 януари 2005 годиназа изменение на Решение 2004/197/ОВППС за създаване на механизъм за администриране на общите разходи на операциите на Европейския съюз с военни и отбранителни последици ATHENA(2005/68/ОВППС)СЪВЕТЪТ НА ЕВРОПЕЙСКИЯ СЪЮЗкато взе предвид Договора за Европейския съюз, и по-специално член 13, параграф 3 и член 28, параграф 3 от него,като има предвид, че:(1) На 23 февруари 2004 г. Съветът прие Решение 2004/197/ОВППС [1], което предвижда първият преглед да се извърши до края на 2004 г.(2) В заключенията си от 14 май 2003 г. Съветът потвърди необходимостта от способност за бързо реагиране, особено за хуманитарни и спасителни задачи.(3) Военният комитет на ЕС разработи подробно концепцията за военни сили за бързо реагиране на ЕС в своя доклад от 3 март 2004 г. Освен това той разработи концепцията за бойните групи на ЕС на 14 юни 2004 г.(4) На 17 юни 2004 г. Европейският съвет одобри доклад за ЕПСО, който подчертава, че работата по изграждането на способност на ЕС за бързо реагиране следва да продължи с оглед постигане на първоначална оперативна боеспособност към началото на 2005 г.(5) С оглед на този развой следва да се подобри ранното финансиране на военните операции на ЕС, особено по отношение на операциите за бързо реагиране. Ето защо новата схема за ранно финансиране е насочена преди всичко към операциите за бързо реагиране; при определени обстоятелства обаче предварително платена вноска може да се използва за ранно финансиране на редовна операция, особено при малък промеждутък между приемането на съвместното действие за предприемане на мерки и вземането на решение за начало на операцията.(6) Поради това Решение 2004/197/ОВППС следва да бъде изменено,РЕШИ:Член 1Решение 2004/197/ОВППС се изменя, както следва:1. Член 25 се заменя със следния текст:"Член 25Ранно финансиране1. При военна операция на ЕС за бързо реагиране вноските са дължими от участващите държави-членки в размер на референтната сума. Без да се нарушават разпоредбите на член 24, параграф 4, плащанията се извършват съгласно посочените по-долу разпоредби.2. За целите на ранното финансиране на военни операции на ЕС за бързо реагиране участващите държави-членки:а) плащат вноски за Athena предварително; илиб) когато Съветът вземе решение за провеждане на военна операция на ЕС за бързо реагиране, в чието финансиране те участват, плащат дела си в общите разходи за операцията в петдневен срок след разпространяването на призива в размер на референтната сума, освен ако Съветът не реши друго.3. За посочените по-горе цели специалният комитет, съставен от по един представител на всяка държава-членка, предпочела да плати вноската си предварително (наричани по-долу "авансиращи държави-членки"), създава отделно временно перо в бюджета. Временното перо се покрива от вноски, дължими от авансиращите държави-членки в 90-дневен срок от разпространяването на призива за тези вноски. Но предварителните вноски, дължими за 2005 г. се плащат на два транша, дължими съответно до 30 април и 30 ноември 20054. Без да се засягат разпоредбите на член 24, параграф 4, вноските, дължими от авансираща държава-членка за дадена операция до размера на вноската, платена във временното перо по параграф 3 от настоящия член, са дължими в 90-дневен срок от разпространяването на призива. На командващия операцията може да се предостави сходна сума от платените предварително вноски.5. Независимо от разпоредбите на член 20, използваните за дадена операция средства от временното перо по параграф 3 от настоящия член се попълват в 90-дневен срок от разпространяването на призива.6. Без да се нарушават разпоредбите на параграф 1, всяка авансираща държава-членка може при определени обстоятелства да упълномощи администратора да използва предварително платената от нея вноска за операция, в която участва, извън операциите за бързо реагиране. Предварително платената вноска се попълва от съответната държава-членка в 90-дневен срок от разпространяването на призива.7. Независимо от разпоредбите на член 31, параграф 3, командващият операцията може да изразходва предоставените му средства и да извършва плащания от тях.8. Всяка държава-членка може да промени избора си чрез уведомяване на администратора с най-малко тримесечно предизвестие."2. Член 24, параграф 6 се изменя, както следва:"6. Без да се засягат останалите разпоредби на настоящото решение, вноските се плащат в 30-дневен срок от разпространяването на съответния призив за вноски."Член 2Настоящото решение влиза в сила на 1 февруари 2005 г.Член 3Настоящото решение се публикува в Официален вестник на Европейския съюз.Съставено в Брюксел на 24 януари 2005 година.За СъветаПредседателF. Boden[1] ОВ L 63, 28.2.2004 г., стр. 68.--------------------------------------------------


title: Решение на Комисията от 4 октомври 1995 година за сключване от името на Европейската общност за въглища и стомана и Европейската общност за атомна енергия на Временното споразумение между Европейската общност, Европейската общност за въглища и стомана и Европейската общност за атомна енергия, от една страна, и Руската федерация, от друга страна, относно търговията и свързаните с нея въпроси

text:
Важна правна забележка

|

31995D0415

Официален вестник n° L 247 , 13/10/1995 стр. 0030 - 0031 специално чешко издание глава 11 том 23 стр. 159  - 160 специално испанско издание глава 11 том 23 стр. 159  - 160 специално унгарско издание глава 11 том 23 стр. 159  - 160 специално литвийско издание глава 11 том 23 стр. 159  - 160 LV.ES глава 11 том 23 стр. 159  - 160 MT.ES глава 11 том 23 стр. 159  - 160 PL.ES глава 11 том 23 стр. 159  - 160 SK.ES глава 11 том 23 стр. 159  - 160 специално словенско издание глава 11 том 23 стр. 159  - 160

		19951004Решение на Комисиятаот 4 октомври 1995 годиназа сключване от името на Европейската общност за въглища и стомана и Европейската общност за атомна енергия на Временното споразумение между Европейската общност, Европейската общност за въглища и стомана и Европейската общност за атомна енергия, от една страна, и Руската федерация, от друга страна, относно търговията и свързаните с нея въпроси(95/415/Евратом, ЕОВС)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност за въглища и стомана, и по-специално член 95, първи параграф от него,като взе предвид Договора за създаване на Европейската общност за атомна енергия, и по-специално член 101, втори параграф от него,като има предвид, че до момента на влизане в сила на Споразумението за партньорство и сътрудничество, подписано в Корфу на 24 юни 1994 г., е необходимо да бъде одобрено Временното споразумение между Европейската общност, Европейската общност за въглища и стомана и Европейската общност за атомна енергия, от една страна, и Руската федерация, от друга страна, относно търговията и свързаните с нея въпроси, подписано в Брюксел на 17 юли 1995 г.;като има предвид, че сключването на временното споразумение е необходимо с оглед постигането на целите на Общността, установени по-специално в членове 2 и 3 от Договора за създаване на Европейската общност за въглища и стомана и като има предвид, че Договорът не предвижда разпоредби за всички случаи, обхванати от настоящото решение;след консултации с консултативния комитет и след одобрението на Съвета,РЕШИ:Член 1Временното споразумение между Европейската общност, Европейската общност за въглища и стомана и Европейската общност за атомна енергия, от една страна, и Руската федерация, от друга страна, относно търговията и свързаните с нея въпроси, заедно с двата протокола и декларациите във връзка с него се одобрява от името на Европейската общност за въглища и стомана и Европейската общност за атомна енергия.Посочените текстове са прикрепени към настоящото решение.Член 2Председателят на Комисията извършва нотифицирането, предвидено в член 35 от временното споразумение, от името на Европейската общност за въглища и стомана и Европейската общност за атомна енергияСъставено в Брюксел на 4 октомври 1995 година.За КомисиятаПредседателJacques Santer--------------------------------------------------


title: 2007/341/ЕОРешение на Съвета от 19 април 2007 година за сключване на Споразумение между Европейската общност и Руската федерация за обратно приемане

text:
                  17.5.2007

                  BG

                  Официален вестник на Европейския съюз

                  L 129/38

         РЕШЕНИЕ НА СЪВЕТА
         от 19 април 2007 година
         за сключване на Споразумение между Европейската общност и Руската федерация за обратно приемане
         (2007/341/ЕО)
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за създаване на Европейската общност, и по-специално член 63, точка 3, буква б) във връзка с член 300, параграф 2, първа алинея, първо изречение и параграф 3, първа алинея от него,
         като взе предвид предложението на Комисията,
         като взе предвид становището на Европейския парламент,
         като има предвид, че:

                     (1)

                     Комисията договори от името на Европейската общност Споразумение с Руската федерация за обратно приемане.

                     (2)

                     Споразумението е подписано от името на Европейската общност на 25 май 2006 г. при условие за по-късното сключване на същото съгласно Решение на Съвета от 22 май 2006 г.

                     (3)

                     Споразумението следва да бъде одобрено.

                     (4)

                     Споразумението учредява Съвместен комитет за обратно приемане, който приема свой процедурен правилник. Редно е да се предвиди опростена процедура за определяне на позицията на Общността в такива случаи.

                     (5)

                     Съгласно член 3 от Протокола за позицията на Обединеното кралство и Ирландия, приложен към Договора за Европейския съюз и към Договора за създаване на Европейската общност, Обединеното кралство е уведомило за желанието си да участва в приемането и изпълнението на настоящото решение.

                     (6)

                     В съответствие с членове 1 и 2 от Протокола за позицията на Обединеното кралство и Ирландия, приложен към Договора за Европейския съюз и към Договора за създаване на Европейската общност, и без да се засяга член 4 от посочения протокол, Ирландия не участва в приемането и прилагането на настоящото решение и не е обвързана от неговия предмет и неговото прилагане.

                     (7)

                     Съгласно членове 1 и 2 от Протокола за позицията на Дания, приложен към Договора за Европейския съюз и към Договора за създаване на Европейската общност, Дания не участва в приемането на настоящото решение и нито е обвързана с него, нито е обект на прилагането му,

               РЕШИ:

            Член 1
            Споразумението между Европейската общност и Руската федерация за обратно приемане се одобрява от името на Общността.
            Текстът на споразумението се прилага към настоящото решение.

            Член 2
            Председателят на Съвета връчва нотификацията, предвидена в член 23, параграф 2 от Споразумението (1).

            Член 3
            Комисията, подпомагана от експерти на държавите-членки, представлява Общността в Съвместния комитет за обратно приемане, учреден съгласно член 19 от споразумението.

            Член 4
            Комисията, след консултации със специален комитет, определен от Съвета, приема позицията на Общността в Смесения комитет за обратно приемане по отношение на приемането на процедурния правилник на същия съгласно член 19, параграф 5 от споразумението.

            Член 5
            Настоящото решение се публикува в Официален вестник на Европейския съюз.

            Съставено в Люксембург на 19 април 2007 година.

                  За Съвета

                  Председател

               B. ZYPRIES

            (1)  Датата на влизане в сила на Споразумението за обратно приемане ще се публикува от генералния секретариат на Съвета в Официален вестник на Европейския съюз.


title: 2008/172/ОВППС: Решение CHAD/1/2008 на Комитета по политика и сигурност от 13 февруари 2008 година за приемане приноса на трети държави към военната операция на Европейския съюз в Република Чад и в Централноафриканската република

text:
               29.2.2008

               BG

               Официален вестник на Европейския съюз

               L 56/64

      РЕШЕНИЕ CHAD/1/2008 НА КОМИТЕТА ПО ПОЛИТИКА И СИГУРНОСТ

   от 13 февруари 2008 година
   за приемане приноса на трети държави към военната операция на Европейския съюз в Република Чад и в Централноафриканската република
   (2008/172/ОВППС)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 25, трета алинея от него,
   като взе предвид Съвместно действие 2007/677/ОВППС на Съвета от 15 октомври 2007 г. относно военната операция на Европейския съюз в Република Чад и Централноафриканската република (1) (операция EUFOR Tchad/RCA), и по-специално член 10, параграф 2 от него,
   като има предвид че:

               (1)

               По искане на Комитета по политика и сигурност и съгласно възложената от Военния комитет на Европейския съюз (ВКЕС) задача командващият операцията на ЕС и командващият силите на ЕС проведоха конференции за сформиране на силите на 9, 14 и 21 ноември 2007 г., 19 декември 2007 г. и 11 януари 2008 г.

               (2)

               След препоръките относно приноса на Албания, формулирани от командващия операцията на ЕС и ВКЕС, приносът на Албания следва да бъде приет.

               (3)

               В съответствие с член 6 от Протокола относно позицията на Дания, приложен към Договора за Европейския съюз и Договора за създаване на Европейската общност, Дания не участва в изготвянето и изпълнението на решения и действия на Европейския съюз, свързани с въпросите на отбраната,

         РЕШИ:
   Член 1
   Принос на трети държави
   В резултат на конференциите за сформиране на силите се приема приносът на Албания към военната операция на Европейския съюз в Република Чад и Централноафриканската република.
   Член 2
   Влизане в сила
   Настоящото решение влиза в сила в деня на приемането му.

      Съставено в Брюксел на 13 февруари 2008 година.

            За Комитета по политика и сигурност

            Председател

         M. IPAVIC

      (1)  ОВ L 279, 23.10.2007 г., стр. 21.


title: 2008/150/ЕО: Решение на Съвета от 12 февруари 2008 година за подписване от името на Европейската общност и временно прилагане на Споразумението под формата на размяна на писма по отношение на измененията на Протокола за определяне, за периода от 18 януари 2005 г. до 17 януари 2011 г. , на възможностите за риболов и финансовата помощ, предвидени в Споразумението между Европейската икономическа общност и Република Сейшели за риболов в крайбрежните води на Сейшелите

text:
               22.2.2008

               BG

               Официален вестник на Европейския съюз

               L 48/31

      РЕШЕНИЕ НА СЪВЕТА

   от 12 февруари 2008 година
   за подписване от името на Европейската общност и временно прилагане на Споразумението под формата на размяна на писма по отношение на измененията на Протокола за определяне, за периода от 18 януари 2005 г. до 17 януари 2011 г., на възможностите за риболов и финансовата помощ, предвидени в Споразумението между Европейската икономическа общност и Република Сейшели за риболов в крайбрежните води на Сейшелите
   (2008/150/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 37 във връзка с член 300, параграф 2 от него,
   като взе предвид предложението на Комисията,
   като има предвид, че:

               (1)

               Протоколът за определяне, за периода от 18 януари 2005 г. до 17 януари 2011 г., на възможностите за риболов и финансовата помощ, предвидени в Споразумението между Европейската икономическа общност и Република Сейшели за риболов в крайбрежните води на Сейшелите, бе приет с Регламент (ЕО) № 115/2006 на Съвета от 23 януари 2006 г. (1)

               (2)

               Като се отчита много доброто ниво на усвояване на възможностите по действащото споразумение за риболов, както и загрижеността на органите на Сейшелите за засилване на партньорството и на органите на Общността за хармонизиране на този протокол с другите протоколи за риба тон, двете страни парафираха изменения под формата на размяна на писма на съществуващия протокол. Резултатите от тези изменения бяха предмет на размяна на писма и се отнасят до увеличаване на референтния тонаж, въвеждане на подкрепа за партньорство и изменяне на съотношението между частта, плащана от корабособствениците, и тази, плащана от бюджета на Общността.

               (3)

               С оглед прилагането на измененията на съществуващия протокол, считано от 18 януари 2008 г., е уместно да бъде подписано Споразумението под формата на размяна на писма, при условие окончателното му сключване от Съвета.

               (4)

               Тези изменения не се отнасят до метода за разпределяне на възможностите за риболов между държавите-членки,

         РЕШИ:
   Член 1
   Съветът одобрява от името на Общността подписването на Споразумението под формата на размяна на писма за изменение на протокола за определяне, за периода от 18 януари 2005 г. до 17 януари 2011 г., на възможностите за риболов и финансовата помощ, предвидени в Споразумението между Европейската икономическа общност и Република Сейшели за риболов в крайбрежните води на Сейшелите.
   Текстът на Споразумението под формата на размяна на писма е приложен към настоящото решение.
   Член 2
   Председателят на Съвета е оправомощен да посочи лицето/ата, упълномощено/и да подпише/ат споразумението от името на Общността, при условие неговото сключване.
   Член 3
   Общността прилага временно Споразумението под формата на размяна на писма, считано от 18 януари 2008 г.
   Член 4
   Възможностите за риболов, определени в протокола и приети с Регламент (ЕО) № 115/2006, не се изменят и се разпределят по следния начин:

               Категория риболов

               Държава-членка

               Възможности за риболов

               Сейнери за риболов на риба тон

               Франция

               17 кораба

               Испания

               22 кораба

               Италия

               1 кораб

               Кораби за риболов с въже майка

               Испания

               2 кораба

               Франция

               5 кораба

               Португалия

               5 кораба

         Ако заявленията за издаване на лицензии от тези държави-членки не изчерпват определените в протокола възможности за риболов, Комисията може да разгледа заявления за издаване на лицензия на друга държава-членка.

      Съставено в Брюксел на 12 февруари 2008 година.

            За Съвета

            Председател

         A. BAJUK

      (1)  ОВ L 21, 25.1.2006 г., стp. 1.

         СПОРАЗУМЕНИЕ

      под формата на размяна на писма относно временното прилагане на измененията на протокола за определяне, за периода от 18 януари 2005 г. до 17 януари 2011 г., на възможностите за риболов и финансовата помощ, предвидени в Споразумението между Европейската икономическа общност и Република Сейшели за риболов в крайбрежните води на Сейшелите
      Господине,
      Радвам се, че преговарящите лица от Република Сейшели и от Европейската общност постигнаха консенсус по отношение на измененията на протокола за определяне на възможностите за риболов и финансовата помощ и на приложението към него.
      Резултатите от тези преговори, проведени в Брюксел на 20 и 21 март 2007 г., позволиха преразглеждането на възможностите за риболов, установени в протокола за определяне, за периода от 18 януари 2005 г. до 17 януари 2011 г., на възможностите за риболов и финансовата помощ, предвидени в Споразумението между Европейската икономическа общност и Република Сейшели за риболов в крайбрежните води на Сейшелите. Внесените в този протокол изменения са приложени към настоящото решение. Във връзка с така преразгледания и парафиран от двете страни на 21 март 2007 г. протокол Ви предлагам да започнем паралелно процедурите по одобрение и/или ратифициране на текстовете на изменения протокол и на приложението и допълненията към него по реда на действащите в Република Сейшели и в Европейската общност процедури, необходими за влизането им в сила.
      С цел да се избегне прекъсване на риболовните дейности на корабите на Общността във водите на Сейшелите и като се основавам на преразгледания на 21 март 2007 г. протокол за определяне, за периода от 18 януари 2005 г. до 17 януари 2011 г., на възможностите за риболов и финансовата помощ, имам честта да Ви уведомя, че правителството на Република Сейшели изразява готовност да прилага временно този преразгледан протокол, считано от 18 януари 2008 г., до неговото влизане в сила съгласно член 13 от протокола, при условие че и Европейската общност е готова да направи същото.
      В такъв случай плащането на така преразгледаната финансова помощ, определена в член 2 от преразгледания протокол, ще бъде осъществено, когато двете страни се уведомят взаимно за приключването на процедурите, необходими за влизането в сила на протокола и на преразгледаното приложение към него.
      Ще Ви бъда благодарен, ако потвърдите съгласието на Европейската общност по отношение на това временно прилагане.
      Приемете, господине, най-дълбоките ми почитания.

            За правителството на Република Сейшели

      Господине,
      Имам честта да потвърдя получаването на Вашето писмо с днешна дата със следното съдържание:

         „Радвам се, че преговарящите лица от Република Сейшели и от Европейската общност постигнаха консенсус по отношение на измененията на протокола за определяне на възможностите за риболов и финансовата помощ и на приложението към него.
         Резултатите от тези преговори, проведени в Брюксел на 20 и 21 март 2007 г., позволиха преразглеждането на възможностите за риболов, установени в протокола за определяне, за периода от 18 януари 2005 г. до 17 януари 2011 г., на възможностите за риболов и финансовата помощ, предвидени в Споразумението между Европейската икономическа общност и Република Сейшели за риболов в крайбрежните води на Сейшелите. Внесените в този протокол изменения са приложени към настоящото решение. Във връзка с така преразгледания и парафиран от двете страни на 21 март 2007 г. протокол Ви предлагам да започнем паралелно процедурите по одобрение и/или ратифициране на текстовете на изменения протокол и на приложението и допълненията към него по реда на действащите в Република Сейшели и в Европейската общност процедури, необходими за влизането им в сила.
         С цел да се избегне прекъсване на риболовните дейности на корабите на Общността във водите на Сейшелите и като се основавам на преразгледания на 21 март 2007 г. протокол за определяне, за периода от 18 януари 2005 г. до 17 януари 2011 г., на възможностите за риболов и финансовата помощ, имам честта да Ви уведомя, че правителството на Република Сейшели изразява готовност да прилага временно този преразгледан протокол, считано от 18 януари 2008 г., до неговото влизане в сила съгласно член 13 от протокола, при условие че и Европейската общност е готова да направи същото.
         В такъв случай плащането на така преразгледаната финансова помощ, определена в член 2 от преразгледания протокол, ще бъде осъществено, когато двете страни се уведомят взаимно за приключването на процедурите, необходими за влизането в сила на протокола и на преразгледаното приложение към него.
         Ще Ви бъда благодарен, ако потвърдите съгласието на Европейската общност по отношение на това временно прилагане.“

      Имам честта да потвърдя съгласието на Европейската общност за това временно прилагане.
      Приемете, господине, най-дълбоките ми почитания.

            За Общността

         ПРИЛОЖЕНИЕ
         Изменения на Протокола за определяне, за периода от 18 януари 2005 г. дo 17 януари 2011 г., на възможностите за риболов и финансовата помощ, предвидени в Споразумението между Европейската икономическа общност и Република Сейшели за риболов в крайбрежните води на Сейшелите
         Член 2 от протокола се заменя със следното:

            „Член 2
            Финансова помощ — начини на плащане
            1.   За предвидения в член 1 период финансовата помощ, посочена в член 7 от споразумението, се определя на 24 750 000 EUR. Считано от 18 януари 2008 г., финансовата помощ се изменя и се определя на 28 440 000 EUR за целия срок на прилагане на протокола.
            2.   Параграф 1 се прилага при спазване на разпоредбите на членове 4, 5, 6, 7 и 8 от настоящия протокол.
            3.   Предвидената в параграф 1 финансова помощ се изплаща от Общността в размер на 4 125 000 EUR на година през първите три години от прилагането на протокола. Считано от 18 януари 2008 г., предвидената в параграф 1 финансова помощ се изплаща от Общността в размер на 5 355 000 EUR на година. Приложимата от 18 януари 2008 г. финансова помощ се състои, от една страна, от годишна сума в размер на 4 095 000 EUR, която съответства на референтен тонаж от 63 000 тона годишно, и от друга страна, от специална сума в размер на 1 260 000 EUR на година, предназначена за подкрепа и изпълнение на отрасловата политика на Сейшелите в областта на рибарството. Тази специална сума е неразделна част от определената в член 7 от споразумението единна финансова помощ.
            4.   Ако общият размер на улова на риба тон от страна на кораби на Общността във водите на Сейшелите надвиши 63 000 тона на година, размерът на годишната финансова помощ се увеличава с 65 EUR за всеки допълнителен тон улов. Същевременно общата годишна сума, която плаща Общността, не може да надвишава удвоения размер на посочената в параграф 3 сума (10 710 000 EUR). Когато уловът от страна на кораби на Общността надвиши количеството, съответстващо на удвоената обща годишна сума, дължимата сума за превишаващото това ограничение количество се плаща през следващата година.
            5.   Плащането се извършва най-късно до 30 септември 2005 г. за първата година, до 30 септември 2008 г. за четвъртата година, а за останалите години — най-късно до датата на годишнината на протокола.
            6.   При спазване на разпоредбите на член 7 Сейшелите разполагат с изключителната компетентност за определяне на предназначението на финансовата помощ.
            7.   Финансовата помощ се превежда по сметка на Обществения трезор на Сейшелите, открита в Централната банка на Сейшелите. Органите на Сейшелите съобщават номера на сметката.“

         Член 7 от протокола се заменя със следното:

            „Член 7
            Насърчаване на отговорен риболов и устойчиво развитие на риболова във водите на Сейшелите
            1.   Най-малко 56 % от финансовата помощ, плащана всяка година, считано от 18 януари 2008 г., и определена в член 2, параграф 3, е предназначена за определяне и изпълнение на отрасловата политика на Сейшелите в областта на рибарството с оглед насърчаване на отговорен и устойчив риболов в нейните води. Управлението на тази финансова помощ се основава на определените по взаимно съгласие от двете страни цели за постигане и на годишната и многогодишната програма във връзка с тях.“

         Параграфи 2, 3, 4 и 5 не се изменят.
         Изменения в приложението към протокола
         УСЛОВИЯ ЗА ПРОВЕЖДАНЕ НА РИБОЛОВНИ ДЕЙНОСТИ ОТ КОРАБИ НА ОБЩНОСТТА ВЪВ ВОДИТЕ НА СЕЙШЕЛИТЕ
         Глава I „Заявления и издаване на лицензии“ се заменя със следното:

            „ГЛАВА I
            ЗАЯВЛЕНИЯ И ИЗДАВАНЕ НА ЛИЦЕНЗИИ
            РАЗДЕЛ 1
            Издаване на лицензии

                        От 1 до 10

                        Не се изменят.

                        11.

                        По искане на Европейската общност и при установени форсмажорни обстоятелства лицензията за даден кораб се заменя за оставащия срок на валидност с нова лицензия, издаден на името на друг кораб със сходни характеристики като тези на първия, без да се дължи нова такса. Същевременно, ако брутният тонаж (БТ) на новия кораб надхвърля този на първия, разликата в таксата се заплаща съгласно принципа pro rata temporis.

                        От 12 до 14.

                        Не се изменят.

                  РАЗДЕЛ 2
            Условия за издаване на лицензия — такси и авансови плащания

                        1.

                        Лицензиите са валидни за срок от една година и могат да бъдат подновявани.

                        2.

                        Считано от 18 януари 2008 г., таксата се определя на 35 EUR за тон улов във водите на Сейшелите.

                        3.

                        Лицензиите се издават, след като на компетентните национални органи бъдат изплатени следните фиксирани суми:

                                    —

                                    21 000 EUR за сейнер за риболов на риба тон, съответстващи на таксите, дължими за 600 тона различни видове риба тон, уловени в рамките на една година във водите на Сейшелите;

                                    —

                                    4 200 EUR за кораб за риболов с въже майка с БТ над 250 тона, съответстващи на таксите, дължими за 120 тона различни видове риба тон, уловени в рамките на една година във водите на Сейшелите;

                                    —

                                    3 150 EUR за кораб за риболов с въже майка с БТ до 250 тона, съответстващи на таксите, дължими за 90 тона различни видове риба тон, уловени в рамките на една година във водите на Сейшелите.

                        4.

                        Не се изменя.

                        5.

                        Не се изменя.

                        6.

                        В случай че корабособствениците оспорят извлечението за таксите, представено от СРО, те могат да се консултират с научните институти, които отговарят за проверката на данните за улова, като Института за изследване на развитието (IRD), Испанския институт за океанография (IEO) и Института за изследвания в областта на рибарството и морето (IPIMAR), след което го обсъждат с органите на Сейшелите, които съответно информират Комисията с оглед съставяне на окончателното извлечение за таксите преди 31 май на текущата година. При липса на забележки от страна на корабособствениците към тази дата съставеното от СРО извлечение за таксите се счита за окончателно.

                        7.

                        Не се изменя.

                        8.

                        Не се изменя.

                        9.

                        Не се изменя.“

         Глава VI „Наблюдатели“ се заменя със следното:

            „ГЛАВА VI
            НАБЛЮДАТЕЛИ

                        1.

                        Корабите, на които е разрешено да извършват риболов във водите на Сейшелите по силата на споразумението приемат на борда си наблюдатели, определени от компетентната регионална организация в областта на рибарството, по взаимно съгласие на страните или при липсата на такова, от органите на Сейшелите, при условията, определени по-долу.

                        От 1.1 до 14.

                        Не се изменят.“


title: Решение (ЕС) 2016/949 на Съвета от 6 юни 2016 година за подписване, от името на Съюза и неговите държави членки, на Протокола към Рамковото споразумение за партньорство и сътрудничество между Европейския съюз и неговите държави членки, от една страна, и Монголия, от друга страна, за да се вземе предвид присъединяването на Република Хърватия към Европейския съюз

text:
               16.6.2016

               BG

               Официален вестник на Европейския съюз

               L 159/1

         РЕШЕНИЕ (ЕС) 2016/949 НА СЪВЕТА
   от 6 юни 2016 година
   за подписване, от името на Съюза и неговите държави членки, на Протокола към Рамковото споразумение за партньорство и сътрудничество между Европейския съюз и неговите държави членки, от една страна, и Монголия, от друга страна, за да се вземе предвид присъединяването на Република Хърватия към Европейския съюз
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално членове 207 и 209 във връзка с член 218, параграф 5 от него,
   като взе предвид Акта за присъединяване на Република Хърватия, и по-специално член 6, параграф 2 от него,
   като взе предвид предложението на Европейската комисия,
   като има предвид, че:

               (1)

               Съгласно член 6, параграф 2 от Акта за присъединяване на Република Хърватия присъединяването на Република Хърватия към Рамковото споразумение за партньорство и сътрудничество между Европейския съюз и неговите държави членки, от една страна, и Монголия, от друга страна, се договаря чрез сключването на протокол към споразумението. Съгласно член 6, параграф 2 от Акта за присъединяване, за подобни случаи на присъединяване се прилага опростена процедура, при която се сключва протокол между Съвета, който действа с единодушие от името на държавите членки, и съответните трети държави.

               (2)

               На 14 септември 2012 г. Съветът упълномощи Комисията да започне преговори със съответните трети държави. Преговорите с Монголия приключиха успешно с вербална нота от 2 декември 2014 г.

               (3)

               Протоколът следва да бъде подписан при условие за сключването му на по-късна дата,

         ПРИЕ НАСТОЯЩОТО РЕШЕНИЕ:
   Член 1
   Разрешава се подписването, от името на Съюза и неговите държави членки, на Протокола към Рамковото споразумение за партньорство и сътрудничество между Европейския съюз и неговите държави членки, от една страна, и Монголия, от друга страна, за да се вземе предвид присъединяването на Република Хърватия към Европейския съюз (1), при условие за сключването на посочения протокол.
   Член 2
   Председателят на Съвета е оправомощен да посочи лицето(лицата), упълномощено(и) да подпише(ат) протокола от името на Съюза и неговите държави членки.
   Член 3
   Настоящото решение влиза в сила в деня на приемането му.

      Съставено в Люксембург на 6 юни 2016 година.

            За Съвета

            Председател

         H.G.J. KAMP

      (1)  Текстът на протокола ще бъде публикуван заедно с решението за сключването му.


title: 2008/779/ЕО, Евратом: Решение на Съвета от 6 октомври 2008 година за назначаване на един нов член на Комисията на Европейските общности

text:
               8.10.2008

               BG

               Официален вестник на Европейския съюз

               L 267/31

      РЕШЕНИЕ НА СЪВЕТА

   от 6 октомври 2008 година
   за назначаване на един нов член на Комисията на Европейските общности
   (2008/779/ЕО, Евратом)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 215, втора алинея от него,
   като взе предвид Договора за създаване на Европейската общност за атомна енергия, и по-специално член 128, втора алинея от него,
   като има предвид, че:
   с писмо от 3 октомври 2008 г., г-н Peter MANDELSON подаде оставка като член на Комисията. Той следва да бъде заместен за остатъка от мандата,
   РЕШИ:
   Член 1
   Баронеса Catherine Margaret ASHTON OF UPHOLLAND се назначава за член на Комисията за периода от 6 октомври 2008 г. до 31 октомври 2009 г.
   Член 2
   Настоящото решение поражда действие от 6 октомври 2008 г.
   Член 3
   Настоящото решение се публикува в Официален вестник на Европейския съюз.

      Съставено в Брюксел на 6 октомври 2008 година.

            За Съвета

            Председател

         C. LAGARDE